मनेर की लड़कियों ने छपरा से भरा था फॉर्म, उनकी जगह परीक्षा दे रहीं दो फर्जी परीक्षार्थी गिरफ्तार
मातृभाषाकी परीक्षा में सोमवार को दो महिला समेत तीन फर्जी परीक्षार्थी पकड़े गए। इनमें से जो दो महिला फर्जी परीक्षार्थी थी, वे पटना जिले के मनेर की रहने वाली हैं। वहीं जिनके स्थान पर वे परीक्षा दे रही थी, वे भी मनेर की ही हैं। यानी दूसरे जिले के परीक्षार्थियों को इस बार भी शिक्षा माफियाओं ने सारण जिले से फार्म भरवाया गया था, ताकि नकल के बाढ़ में सभी निकल जाएंगे।
पिछले साल लगभग 80 हजार इस बार 1.05 लाख छात्रों ने सारण से फार्म भरा था। रिकार्ड फार्म भरे जाने को लेकर पूरे जिले में चर्चा होने लगी। पांच सालों में ही परीक्षार्थियों की दोगुनी हुई संख्या ने विभाग के पसीने छ़ुड़ा दिए। साथ ही कई सवालों के घेरे में पूरे सिस्टम को ही ला दिया है। मसलन 2012 से लेकर 2017 तक में शिक्षा माफियाओं पर नकेल कसने की जगह छूट ही मिलती चली गयी। ऑन लाइन व्यवस्था ने बेहतर मौका दे दिया है। सेटिंग यह हुई थी कि परीक्षार्थी सेंटर पर नहीं भी पहुंचेगा तो दूसरे तेज मेधावी छात्र छात्रा को बैठा कर परीक्षा दिलवा दी जाएगी। अब यही मामले सामने आने लगे हैं।
hin_Deva hin_Deva hin_Deva